ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 21/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetussarjaa paremmasta tavasta rukoilla.
Jäljellä on vielä viisi jaksoa.
Rukouksesta voisi tietysti puhua vielä pitempäänkin.
Olen opettanut rukouksesta nyt parinkymmenen jakson verran.
Mainostan vielä rukousta käsittelevää kirjaani.
Se on ilmestynyt myös suomeksi -
nimellä "Tie toimivaan rukoukseen" (TV7 Kustannus).
Englanninkielinen työkirja sopii erityisesti raamattupiirien vetäjille.
Opetus on saatavana CD- ja DVD-levyillä.
Opetukseni rukouksesta poikkeaa radikaalisti valtavirrasta.
Uskon sen olevan syynä, miksi niin harvalla on toimiva rukouselämä.
Hyvin harvat näkevät, että heidän pyytämänsä asiat toteutuvat.
Siihen on syynsä.
Olen opettanut radikaaleja asioita. Hanki nämä materiaalit.
Ellet itsellesi, sitten jollekulle toiselle.
Rukouselämämme kaipaa ilmestystä tai vallankumousta.
Kumpaakin. Ilmestystä ja vallankumousta.
Parissa viime jaksossa opetin Matt. 7:7―8:sta -
ja Luuk. 11:9―10:stä.
Sanotaan: "Anokaa, niin teille annetaan; etsikää, niin te löydätte; -
kolkuttakaa, niin teille avataan.
Sillä jokainen anova saa, ja etsivä löytää, ja kolkuttavalle avataan."
Niin Sana sanoo. Silti valtaosan kokemus on: Pyysin, en saanut.
Etsin, en löytänyt. Kolkutin, ei avattu. Pitääkö Raamatun lupaus? Pitää.
Mikä siis ero? Olen yrittänyt selittää, että Jumala on Henki, Joh. 4:24.
Jumala toimii Hengen ulottuvuudessa.
Hän ei suoraan tee asioita.
Olen käyttänyt esimerkkinä sitä, ettei Hän anna rahaa suoraan.
Luuk. 6:38:ssa sanotaan, että ihmiset antavat helmaanne.
"Antakaa, niin teille annetaan. Hyvä mitta, sullottu [...]
annetaan teidän helmaanne".
Jumala toimii ihmisten kautta. Hän lähtee liikkeelle, kun uskot.
Hän puhuu, mutta se vie aikansa. Se on prosessi. Herra kehottaa jotakuta -
ostamaan tuotteesi tai muuta. Henkilön pitää vastata.
Se voi vaatia aikaa. Monet eivät ymmärrä sitä.
He rukoilevat ja ajattelevat, että Jumala voisi halutessaan -
korjata heidän taloustilanteensa hetkessä.
Koska vastausta ei tule heti, he luulevat, ettei Jumala tehnyt mitään.
He luulevat, että Jumala toimii vain fyysisessä maailmassa.
Jumala on Henki. Hän toimii hengellisissä.
Fyysisessä maailmassa näkyviin tuleminen ei riipu siitä, -
vastasiko Jumala, vaan siitä, osaatko ottaa vastaan.
Havainnollistan tätä Raamatun esimerkillä. Tämä on Dan. 9:stä.
Daniel etsi Herralta ymmärrystä Jeremian antamaan profetiaan liittyen.
Jeremia profetoi, että kansa olisi pakkosiirtolaisuudessa 70 vuotta.
Ne 70 vuotta olivat jo kuluneet. Näytti, ettei profetia toteudu.
Daniel etsi Herralta ilmestystä siihen liittyen.
Herra tietysti vastasi ja sanoi, että tarkoitettiin 70:tä vuosiviikkoa.
Eli 7 kertaa 70, yhteensä 490 vuotta.
Luvun 9 lopussa Daniel antoi mahtavia profetioita -
Jumalan antaman ilmestyksen pohjalta.
Hän määritti tarkkaan, milloin Messias ilmestyy.
Se siis taustasta. Hän rukoili Dan. 9:ssä. Luen siitä osan.
Dan. 9:3: "Ja minä käänsin kasvoni Herran Jumalan puoleen -
hartaassa rukouksessa ja anomisessa, paastossa, säkissä ja tuhassa.
Minä rukoilin Herraa, Jumalaani, tunnustin ja sanoin: -
'Oi Herra, sinä suuri ja peljättävä Jumala, joka pidät liiton'".
En lue koko rukousta.
Hypätään jakeeseen 19. Rukous päättyy tähän.
"Herra, kuule, Herra, anna anteeksi, [...] älä viivyttele, minun Jumalani; -
sillä sinun kaupunkisi ja sinun kansasi ovat sinun nimiisi otetut."
J. 20: "Ja vielä minä puhuin ja rukoilin ja tunnustin syntini -
ja kansani Israelin synnit ja annoin rukoukseni langeta -
[...] Jumalani pyhän vuoren puolesta.
Ja kun minä vielä [rukoilin] tuli se mies, Gabriel".
Tässä puhutaan enkeli Gabrielista, kuten myöhemmin selviää.
Sama Gabriel ilmoitti Sakariaalle Johannes Kastajan syntymän.
Hän ilmestyi myös Marialle ja ilmoitti, että tämä tulee raskaaksi -
ja synnyttää Jeesuksen.
"...[tuli] Gabriel, jonka minä olin nähnyt ennen näyssä, -
kiiruusti kiitäen minun tyköni ehtoouhrin aikana.
Ja hän opetti minua, puhui minulle ja sanoi: -
'Daniel, nyt minä olen lähtenyt neuvomaan sinua ymmärrykseen.'"
Tässä siis sanotaan, -
että Danielin vielä rukoillessa korkea-arvoinen enkeli Gabriel -
ilmestyi antamaan vastauksen Danielin rukoukseen.
En tiedä, miten pitkään hän rukoili, mutta jos lukee Dan. 9:n rukouksen, -
siihen menee alle kolme minuuttia.
Emme tiedä tarkkaa aikaa, mutta sanotaan, että kolme minuuttia.
Hänen vielä rukoillessaan Jumala keskeytti rukouksen -
lähettämällä enkelin, joka antoi pyydetyn tiedon.
Kiitos Jumalalle! Mahtavaa.
Meistä kaikista olisi hienoa, että meidän vielä rukoillessamme -
Jumala keskeyttäisi rukouksemme ja vastaus tulisi näkyviin.
Sitä me kaikki varmasti toivoisimme.
Katso, mitä Gabriel sanoi.
Hän sanoi, j. 23: "Kun sinä aloit rukoilla, lähti liikkeelle sana, -
ja minä olen tullut sitä ilmoittamaan; -
sillä sinä olet otollinen. Käsitä siis se sana ja ymmärrä näky."
Tässä vastaus tuli pian. Jumala vastasi vielä hänen rukoillessaan.
Gabriel sanoi: "Kun sinä aloit rukoilla".
Se tarkoittaa, että Jumala vastasi -
noin kolme minuuttia ennen kuin siitä oli mitään fyysistä merkkiä, -
jonka Daniel olisi havainnut.
Se on lyhyt aika. Valtaosa ajattelee: "Kestän kyllä kolme minuuttia."
Valtaosalla ei ole ongelmia, jos he tulevat rukousjonoon -
ja paranevat Jumalan voimasta maahan kaatuessaan.
Entä jos käy rukoiltavana mutta ei parane vielä pois lähtiessäänkään?
Silloin valtaosa luovuttaa.
On tärkeää huomata tämä.
Gabriel sanoi: "Kun sinä aloit rukoilla", -
Jumala käski Gabrielin tulla selittämään asia Danielille.
Siitä kun Jumala puhui, meni noin kolme minuuttia siihen, -
kun Jumalan sana toteutui.
On hyvin tärkeää ymmärtää tämä. Tämä on Raamatun ennakkotapaus.
Raamatun käsitys on, että kun Jumala puhuu, kestää tietty aika, -
ennen kuin Jumalan sana tulee näkyväksi.
Tiedän, ettei se sovi kaikkien teologiaan.
Jotkut uskovat, ettei Jumalan suhteen ole aikaa, tilaa eikä etäisyyttä, -
sillä Hän on kaikkivaltias, kaiken tietävä ja kaikkialla läsnä.
Heillä on oppeja, joita he pitävät pyhempinä kuin Jumalan Sanaa.
Juttelin erään suuren seurakunnan pastorin kanssa Colorado Springsissä.
Olimme asioista eri mieltä.
Hän kysyi, mitä tulkintamenetelmää käytän ja miten tulkitsen Raamattua.
Vastasin: "En tulkitse Raamattua. Annan Raamatun puhua."
Hän sanoi: "Ei käy. Oletko kalvinisti vai arminiolainen?"
Sanoin: "En tiedä. Uskon yksin- kertaisesti, mitä Raamattu sanoo."
Hän järkyttyi. "Tarkoitatko, ettei sinulla ole opinkappaletta, -
jonka läpi tulkitset Raamattua?"
Siitä minä järkytyin: "Onko sinulla sellainen?"
Joillakuilla on opinkappale, -
etteivät Jumalaa rajoita aika, tila eikä etäisyys. Ettei Jumalaa rajoita mikään.
Minulla ei ole sellaista ennakkoasennetta.
Minulle on sama, millainen Jumala on. Haluan vain tietää, millainen Hän on.
Hänen Sanansa paljastaa sen.
Hyväksyn mukisematta sen, mitä Sana sanoo.
Minulla ei ole ennakkokäsitystä, johon Jumalan täytyy mahtua.
Tässä sanotaan, että Jumala puhui, kun rukous alkoi, ja meni 3 minuuttia.
Mitä se tarkoittaa? En tiedä kaikkea, mutta ainakin, -
että Jumalan vastaus tuli kolmen minuutin viiveellä.
Se häiritsee joidenkin teologiaa. "Väitätkö, että Jumala on rajoitettu?"
En tiedä enkä oikeastaan piittaa teologisista näkemyksistä.
Sanon vain, että tässä on Raamatun esimerkki, jossa Jumala käski -
ja meni kolmisen minuuttia, ennen kuin Daniel näki sen ja käsitti, -
että Jumala oli vastannut rukoukseen.
Se vaikuttaa ihmisten kehittelemiin oppeihin, -
jotka mielestäni aiheuttavat epäuskoa ja epäilystä.
He rukoilevat kivussaan: "Jumala, paranna minut, Jeesus-nimessä."
Jos he tuntevat vielä kipua eivätkä koe fyysistä helpotusta, -
he ajattelevat heti, ettei Jumala vastannut.
Miksi? Koska heillä on oppi, että Jumala voisi parantaa hetkessä.
Talousasiat ja avioliitto voisivat korjaantua hetkessä.
Mitä se sitten onkin.
Jotkut uskovat, että asiat tapahtuvat välittömästi, kun Jumala päättää.
Tämä ja monet muut Raamatun esimerkit osoittavat, -
että rukous on prosessi. Jumala toimii usein koskettamalla ihmisten sydämiä.
Hän täyttää tarpeitamme ihmisten kautta. Hän muuttaa olosuhteita.
Tässä Hän puhui Gabrielille.
Gabrielilta kesti kolme minuuttia tulla, siitä kun Jumala oli puhunut.
Miksi siinä kesti? En tiedä. Raamattu ei kerro.
On mahdollista, että Gabriel oli toisella puolella universumia -
sadan miljoonan valovuoden päässä.
Jumala käski hänen tulla. Matka kesti kolme minuuttia.
Minua ei haittaa, jos sata miljoonaa valovuotta vie enkeliltä 3 minuuttia.
Ehkä Gabrielin piti pakata laukku, harjata hampaat ja kammata tukka.
Tiedän, että se kuulostaa hassulta.
Mutta et pysty osoittamaan minulle, ettei ole aikaa, tilaa eikä etäisyyttä
Tapahtui jotain. Kun Jumala puhui, se ei tapahtunut välittömästi.
Jumalan sana käynnisti prosessin, jossa Gabriel pääsi lopulta paikalle -
ja toi Danielille rukousvastauksen.
Minulle se ei ole ongelma. Kestän kyllä kolme minuuttia.
Ongelma on, -
että sama periaate ja prosessi voi kestää viikonkin.
Joskus menee kauemminkin, ennen kuin näkee vastauksen.
Se ei tarkoita, ettei Jumala toimi, vaan asiaan liittyy jotain muuta.
Tässä tapauksessa se oli enkeli.
Seuraavassa luvussa vaikutti toinen tekijä: demoninen vastustus.
Joskus asiaan liittyy muita ihmisiä, kuten opetin taloudesta.
Jumala täyttää tarpeesi ihmisten kautta. Se voi olla monia eri asioita.
Olen oppinut paljon sellaista, -
mikä auttaa nopeuttamaan rukousvastausten saamista.
Voimme osaksi vaikuttaa siihen, miten pian vastaus tulee.
Se ei ole automaattista. Meidän täytyy tehdä yhteistyötä.
Mitä enemmän tietää, sitä nopeammin saa vastauksen. Olen oppinut paljon, -
mutta on vielä paljon, mitä en tiedä.
Sen, minkä tiedän, tiedän varmaksi. Ja se toimii.
Tämä periaate on elintärkeä rukousvastausten saamiselle.
Fyysisten rukousvastausten saamista helpottaa se, -
että tietää Jumalan lupauksen: Anova saa, etsivä löytää -
ja kolkuttavalle avataan. En epäile sitä lainkaan.
Uskon, että Jumala on ollut uskollinen ja vastannut aina, kun olen rukoillut.
En ole aina nähnyt rukousvastausta. Ei, koska Jumala olisi epäonnistunut -
vaan koska minä epäonnistuin ja epäilin sydämessäni, -
en käyttänyt valtaani, en nuhdellut paholaista enkä sitonut sitä.
En muistanut, että Jumala toimii ihmisten kautta -
ja että rukous on prosessi.
Ellen nähnyt vastausta, Jumala ei pettänyt minua ― minä petin Hänet.
Se on minusta todella lohduttavaa.
Tiedän, etteivät kaikki suhtaudu niin.
"Tarkoitatko, että se on minun vikani?" - Tarkoitan!
Vika on ihmisessä, paholaisessa tai ihmisluonnossa yleisesti.
Moni asia maailmassa on pielessä, -
koska miljardit ihmiset pelaavat paholaisen pussiin.
Jumalan vika se ei ainakaan ole. Jumala lupasi, että anova saa, -
etsivä löytää ja kolkuttavalle avataan.
Hän sanoi: "Kun rukoilet, usko saaneesi."
Uskon, että kun rukoilen, Jumala toimii välittömästi, -
mutta Jumalan liikkeellelähdön ja vastauksen tulon välillä on prosessi.
Se on prosessi. Koska tiedän sen, en luovuta. Tiedän, että se on tulossa.
Se on synnytysprosessissa. Se on tulossa.
Se antaa minulle kestävyyttä ja kärsivällisyyttä.
Tunnustan, että rukousvastausten saaminen on prosessi.
Se on todella tärkeää.
Tiedän Jumalan puhuvan nyt joillekin, joilla on ollut tämä asenne.
Ajattelet: "Jumala on Kaikkivaltias."
Rukoilit, mutta et saanut vastausta välittömästi.
Luulet, ettei Jumala vastannut rukoukseesi. Ei pidä paikkaansa.
Sanon Jumalan Sanan auktoriteetilla, että jos anoit jotain, mitä Sana lupaa,-
Jumala kuuli rukouksesi ja vastasi. Tilanne kehittyy kulissien takana.
Asioita tapahtuu. Sinun pitää vain olla kärsivällinen, uskoa -
ja tunnustaa, että rukousvastaus on prosessi.
Anna prosessin edetä.
Tämä on todella syvällistä.
Näytän nyt toisen esimerkin samasta henkilöstä. Daniel, luku 10.
Käytän mielelläni esimerkkinä Danielia.
Raamatussa on muitakin esimerkkejä.
Jos kertoisin ainoastaan, miten minä rukoilin ja sain vastauksen nopeasti, -
teistä osa ajattelisi: "Kyllä Jumala sinulle vastaa.
Sinulla on enemmän uskoa kuin minulla."
Pidämme itseämme ainutlaatuisena tapauksena. "Minulla se ei toimi."
Tässä rukoilijana on sama mies.
Daniel sai mahtavia tuloksia 9. luvussa.
Rukousvastaus tuli kolmessa minuutissa.
Luvussa 10 rukousvastauksen tulo kesti kolme viikkoa.
Ei kolme minuuttia vaan kolme viikkoa.
Tämä on tosi tärkeää.
Gabriel oli ilmestynyt hänelle ja antanut mahtavan profetian.
Luvun 9 lopussa on Vanhan testamentin mahtavimpia profetioita.
Se oli suurenmoinen kohtaaminen Jumalan kanssa.
Danielin usko oli varmasti vahva, kun hän taas rukoili 10. luvussa, -
tämän suurenmoisen kokemuksen takia.
Mutta vastaus ei tullut nopeammin. 10. luvussa se kesti kolme viikkoa.
Tämä on siis hyvä esimerkki.
Tämän miehen rukouselämä menestyi. Hän sai vastauksen heti.
Silti kun hän rukoili taas, vastaus kesti kolme viikkoa. Mikä oli erona?
Miksi niin kävi? En ehdi selittää kaikkea tässä jaksossa, -
mutta jatkan ensi kerralla.
Jos noudatat tätä ja ymmärrät, mitä Herra opettaa, -
tämä voi olla avain, joka avaa rukouksen voiman sinulle.
Tämä on valtavaa. Tämä voi tuoda suuren muutoksen elämääsi.
Sama mies, 10. luku.
J. 1: "Persian kuninkaan Kooreksen kolmantena hallitusvuotena -
ilmoitettiin sana Danielille, jota kutsuttiin Beltsassariksi; -
ja se sana on totuus ja merkitsee suurta vaivaa.
Ja hän ymmärsi sanan, ja hän käsitti näyn.
Niinä päivinä minä, Daniel, murehdin kolmen viikon päivät."
Ensimmäisessä rukouksessa vastauksen tulo kesti noin 3 minuuttia.
Tällä kertaa se kesti kolme viikkoa. Daniel suri ja paastosi.
J. 3: "Herkullista ruokaa en syönyt, suuhuni ei mennyt liha eikä viini -
enkä voidellut itseäni öljyllä [kolmeen kokonaiseen viikkoon]." RK.
Se ei ollut osa kolmesta viikosta vaan kokonaiset kolme viikkoa, 21 päivää.
Se on suuri ero. En tiedä, montako kertaa enemmän kului aikaa.
Tunnissa kolmen minuutin jaksoja on yhteensä 20.
Päivässä on 24 tuntia. Se kerrotaan 21:llä.
Se on valtava luku. Tuhansia.
Niin kauan pidempään rukousvastauksen tulo kesti -
luvussa 10 verrattuna lukuun 9.
Mikä siihen oli syynä? Hän jatkaa.
J. 4. "Ensimmäisen kuun kahdentena- kymmenentenä neljäntenä päivänä -
minä olin suuren virran, Hiddekelin, rannalla. Minä nostin silmäni ja näin -
[...] mies, puettuna pellavavaatteisiin ja kupeet vyötettyinä Uufaan kullalla."
Se oli enkeli. Häntä kuvaillaan. Hypätään jakeeseen 10.
"Ja katso, käsi kosketti minua".
Nähdessään enkelin kirkkauden hän lankesi kasvoilleen kuin kuollut.
J. 10: "[käsi] ravisti minut hereille, polvieni ja kätteni varaan.
Ja hän sanoi minulle: 'Daniel, sinä otollinen mies, ota vaari [sanoistani] -
ja nouse seisomaan, sillä minut on nyt lähetetty sinun tykösi'.
Ja hänen puhuessansa minulle [...] minä nousin vavisten."
Hän sai vastauksen rukoukseensa.
Hän kohtasi jälleen yliluonnollisen olennon, enkelin.
Jotkut sanovat hänen olleen Jeesus.
En ole varma. Hän sai rukousvastauksen.
Tällä kerralla se kesti kolme viikkoa, 21 päivää, eikä kolme minuuttia.
Miksi Jumala vastasi yhteen rukoukseen kolmessa minuutissa -
ja toiseen 21 päivässä? Miksi? Miksi tämä vaihtelu?
Tämä jakso on loppumaisillaan.
Pudotan nyt pommin ja selitän sen ensi jaksossa.
Jumala ei vastannut ensin kolmen minuutin kuluttua -
ja sitten kolmen viikon kuluttua. Hän vastasi molempiin heti.
Todistan sen 10. luvusta ensi jaksossa.
Jumala vastasi molempiin välittömästi.
Hän vastasi välittömästi, mutta ensimmäisessä vastaus tuli näkyviin -
kolmen minuutin, toisessa kolmen viikon kuluttua.
Jumala ei muuttunut, vaan esteenä oli demonivoima, -
joka taisteli enkeliä vastaan ja aiheutti sen, -
ettei vastaus Danielin rukoukseen tullut heti näkyiin.
Jumala oli uskollinen. Jumala oli sama kummassakin tapauksessa.
Tulokset olivat erilaiset, koska henki- maailmassa tapahtui asioita.
Tiesitpä sitä tai et, Jumala on vastannut -
jokaiseen Jumalan Sanan lupausten mukaan lausumaasi rukoukseen.
Vastauksen näkyviin tulo ei riipu yksin Jumalasta. On demoninen vastustus.
Sitä voi torjua. Kerron näistä hyödyllisistä totuuksista ensi kerralla.
Charis-raamattukoulun vaihe 1 valmistui velatta, kiitos kumppanien.
Tuhansia varustetaan ja opetetaan nyt edistämään Jumalan valtakuntaa.
Tämä on vasta alkua.
Työmme koskettaa yhä useampia. Opiskelijamäärä kasvaa nopeasti.
Heitä tulee kaikkialta maailmasta. Olemme kapasiteetin ylärajoilla.
Siksi olemmekin aloittaneet rakennusvaiheen 2.
Pysäköintialueemme on auttamattoman pieni.
Siksi aloimme rakentaa parkkihallia tuhannelle autolle.
Sen rakentaminen lisää kuluja 18 miljoonalla dollarilla.
Ellet vielä ole järjestön kumppani, rohkaisemme tulemaan mukaan, -
jotta vaihe 2 valmistuu ajallaan.
Tukenne ansiosta ketään ei käännytetä pois tilanahtauden takia.
Luin kirjan ja otin auktoriteetin silmieni yli.
Kävin näöntarkastuksessa. Lääkäri sanoi, että näköni on normaali.
Andrew'n koko opetussarja rukouksesta on saatavana -
viiden CD-levyn pakettina. Sarjan voi tilata myös DVD-levyinä.
Suomenkielinen kirja "Tie toimivaan rukoukseen" on TV7:n kustantama.
Saatavana on myös englanninkielinen työkirja -
avuksi itsenäiseen opiskeluun.
Työkirja sopii myös pienryhmille ja pyhäkouluihin.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat materiaalit haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Sarjan viidennen osan nimi on "Rukous on prosessi".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat viitososan ilmaiseksi.
Voit tilata materiaaleja nettisivujemme kautta -
tai kirjoittamalla meille.
Voit tilata materiaaleja puhelimitse. Palvelunumeromme näkyy ruudulla.
Linjat ovat auki arkisin klo 4:30―21:30 (MST).
Kiitämme lahjastasi! Toivomme kuulevamme sinusta jo tänään.
Tule tapaamaan Andrew'ta kokouksiin.
Huhtikuussa hänet voi tavata Washingtonissa.
Toukokuussa vuorossa ovat Oklahoma, Englanti, Puola ja Italia.
Kesäkuussa hän puhuu Charis- raamattukoulun bisnesseminaarissa -
sekä Pittsburghissa, Ypsilantissa ja Torontossa.
Sitten on vuorossa Woodland Parkin koko perheen raamattukonferenssi.
Tarkempi kokousaikataulu on osoitteessa awmi.net.
Kutsun sinut viikoksi Coloradoon -
uusiin tiloihimme Woodland Parkissa.
Koko perheen raamattukonferenssi järjestetään 29.6.―3.7.2015.
Ohjelmaa on niin aikuisille kuin lapsille ja nuorillekin.
Siitä tulee hauskaa. Koko viikko on täynnä ohjelmaa.
Kokouksia on aamuin ja illoin.
Raamattukoulun opettajat opettavat aamuisin. Minä opetan iltaisin.
Siitä tulee hauskaa. Tule uusiin tiloihimme!
Ajankohta on siis 29.6.―3.7 -
ja paikka Woodland Park, Colorado.
Seuraa minua Facebookissa, Twitterissä, Instagramissa -
sosiaalisessa mediassa.
Se on uutta minulle. Työntekijäni yrittävät vetää minut 2000-luvulle.
Meillä on jo 138 000 tykkäystä, mitä ne ovatkin, Facebookissa.
Julkaisut auttavat pysymään perillä järjestömme tapahtumista.
Seuraa meitä. Ruudulla näkyy nyt numero, yhteystieto, mikä lie.
Seuraa meitä Facebookissa, Instagramissa ja Twitterissä.
Suomennos: Marianne Tenetz